stanford-oval/wikipedia huggingface dataset:
פרדריק סייקס
לקריאה נוספת

Eric Ash, Sir Frederick Sykes and the Air Revolution, 1912-1918, Routledge 1999 ISBN 9780714643823
Ian M. Philpott, The Royal Air Force: The Trenchard Years, 1918–1929, Pen & Sword Aviation 2005
Sir Frederick H. Sykes,Aviation in Peace and War
הערות שוליים

↑  Sir Frederick Sykes and the Air Revolution, 1912-1918, עמ' 231-235
↑  Sir Frederick Sykes and the Air Revolution, 1912-1918, עמ' 235
↑  Sir Frederick Sykes and the Air Revolution, 1912-1918, עמ' 236
| --- | --- |
בקרת זהויות :  NLI: 987007459438405171  GND: 12125464X  ISNI: 0000 0000 7863 9155  LCCN: n98044927  NARA: 10574953  NTA: 185863299  SNAC: w6z99ctb  SUDOC: 079456405  VIAF: 93651530   WorldCat (עם VIAF): 93651530 
חברי המשלחת האווירית הבריטית לוועידת השלום בוורסאי, סייקס יושב במרכז
סייקס ב-1940
קאראל

קאראל (Caral) הייתה עיר שנבנתה ואוכלסה בידי תרבות הנורטה צ'יקו, במהלך האלף השלישי לפנה"ס. שרידי העיר מצויים בעמק סוּפֶּה במרכז פרו, כמאתיים ק"מ צפונית ללימה, והיא נחשבת לאחת הערים העתיקות ביותר ביבשת אמריקה. היא נתגלתה ב-1948, אך עיקר החפירות התבצעו מאז 1994, בידי הארכאולוגית הפרואנית רות שאדי. בשנת 2009 הוכרזה קאראל כאתר מורשת עולמית בידי אונסק"ו.
העיר השתרעה על פני כ-660 דונם, ובשיאה התגוררו בה כ-3,000 בני אדם. במהלך החפירות נמצאו מקדשים, אמפיתיאטרון, כיכר מרכזית ובתי מגורים המאפיינים בני מעמדות שונים. המקדש הגדול ביותר שנמצא הוא פירמידה בגובה של 18 מטרים, באורך של כ-170 מ' וברוחב של כ-150 מ' (Pirámide Mayor, "הפירמידה הראשית"), ובסמוך לה חמש פירמידות קטנות יותר. כן נמצאו באתר פריטי קיפו, אריגים ששימשו תרבויות באמריקה הדרומית כתחליף לכתב. עם זאת, החוקרים סבורים כי פריטים אלה, הקדומים ביותר שנמצאו מעולם, לא היו מתוחכמים דיים כדי לשמש לצורכי חישובים, ופונקציה זו נוספה בידי תרבויות מאוחרות יותר.
באתר לא נמצאו כלי נשק או עדויות כלשהן לקיומן של מלחמות, והחוקרים סבורים כי תושבי קאראל לא היו מעורבים בקרבות, וניהלו חיים שלווים. על אורח חייהם של בני קאראל ניתן ללמוד גם מ-32 חלילים עשויים מעצמות קונדור ושקנאי, ו-37 כלי נגינה דמויי קורנית, עשויים מעצמות למה. כלים אלה נמצאו באחת הפירמידות. במקום אחר נמצאו סמים ששימשו ככל הנראה כאפרודיזיאק. בני העיר ניהלו חיי מסחר ענפים עם העמים שחיו לאורך חוף האוקיינוס השקט. תיאורים של קופים מעידים על כך שבני העיר הרחיקו גם עד לאמזוניה.
ברחבי עמק סופה, בשטח של 80 קמ"ר מסביב לקאראל, נמצאו עוד 18 מתחמי פירמידות, בהן התגוררו כ-20 אלף בני אדם. קיפואים שנמצאו בהם מעידים על כך שבתקופות מאוחרות יותר השתלטו בני האינקה על חלק מהן.
צום יהושע

צום יהושע הוא יום צום יהודי שהיה נהוג בעבר לציון יום פטירתו של יהושע בן נון.
הקשר לרעידת אדמה ולבית המקדש

מותו של יהושע מוזכר, עוד מהמאה ה-2, בהקשר של רעידת אדמה. התאריך עצמו, י"ח באייר, הוזכר החל ממחצית האלף הראשון בהקשר של רעידת אדמה, בעבר או בהווה. ישנו גם אזכור מפורש של רעידת אדמה כסיבה לצום יהושע:
צמו ביח בו בגלל מות יהושע והיה בו רעש
ככל הנראה שהמקור לקשר בין רעידת האדמה לבין התאריך הוא ברעידת האדמה שהתרחשה בשנת 363 בי"ח באייר. זהו גם התאריך, לפי מקורות שונים, של חורבנו של בית המקדש של יוליאנוס בתאריך זה, וכן של בנייתו. על פי המקורות, בית המקדש נחרב בעת בנייתו על ידי רעידת אדמה. מכאן, לפי החוקר אלחנן ריינר, שככל הנראה צום יהושע הוסט לתאריך י"ח באייר בעקבות רעידת אדמה זו, ונוסף יסוד רעידת האדמה לזכר יהושע. העובדה כי תאריך י"ח באייר, היה לימים לתאריך שבו צוין מותו של רבי שמעון בר יוחאי (ל"ג בעומר), והתכונה המיוחסת לרשב"י של הרעדת אדמה, בדומה ליהושע, הביאה את ריינר למסקנה כי המיתוס הגלילי של יהושע בן נון התגלגל במיתוס של הרשב"י. במסגרת גלגול זה, אומץ י"ח באייר כיומו של הרשב"י והר מירון כמקום פולחנו.
תאריך הצום

ממקורות שונים עולים ימים שונים בהם צוין הצום, כשבמקורות המוקדמים התאריך הוא י"ח באייר, ובמקורות המאוחרים התאריך מוקדם לסוף חודש ניסן.
תאריך הצום > במקורות הקדומים

קיימת עדות מהמאה ה-5 לצום בי"ח באייר. עדות זו מופיעה בכתובת שהתגלתה בבית כנסת העתיק בתל רחוב, ושם כתוב:
[...אלין] צומ[י]ה דכ[ו]ל[ה] שתה[...
ניסן [...] כז בה
א[יר] יח בה כב בה
במאה ה-7 כבר קיימת עדות ברורה לקשר בין התאריך י"ח באייר ולצום יהושע:
וְכָל הָיָה חָת מִשְּׂפַת שָנִי
בִּהְיוֹת בִּן נוּן מַנְהִיג שְאוֹנִי
וַיַּחְמוֹס יָמָיו וּבוֹ אִישוֹנִי
בִּשְמוֹנָה עָשָׂר בַּשֵּנִי.
ועדות נוספת מהמאה ה-8:
פָּסוֹחַ וְגָנוֹן טְמֵאִים בְּיַשְּׁבוֹ
צוֹם יְהוֹשֻׁעַ בִּשְׁמוֹנָה עָשָׂר בּוֹ
אִיָּיר / קֵרְבָם וְצִיוָּם מִלִּשְׁבּוֹר עֶצֶם בּוֹ
רִבְּקָם מַצּוֹת וּמְרוֹרִים וְרֺאשׁוֹ וְקִרְבּוֹ
תאריך הצום > במקורות המאוחרים ובספרי ההלכה

הצום מצוין לראשונה במקורות המאוחרים בספר הלכות גדולות בכ"ו בניסן בתור התאריך בו נפטר יהושע, גם בסידור רש"י ובמחזור ויטרי הוא מוזכר באותו תאריך. בכל בו מופיע הצום בתאריך כ"ח בניסן וכן בארחות חיים עם גרסה לפיה הצום בכ"ט בניסן.
גם בספרי ההלכה המאוחרים מופיעות כמה גרסאות, למעשה לא נוהגים לצום את צום יהושע.
הערות שוליים

1 2  בן עמי, ירון. 2014. על מה צמים בל"ג בעומר, הועלה למרשתת בתאריך 15/5/14.
1 2 3  אלחנן ריינר, יהושע הוא רשב"י, חצור היא מירון, תרביץ כרך פ' חוברת ב' (טבת-אדר ה'תשע"ב), 179-218.
↑  מרדכי מרגליות, הלכות ארץ ישראל מן הגניזה, הוצאת מוסד הרב קוק, תשל"ד-1973
↑  סגל, חגי, תשס"ו, אפשר לכבות, מקור ראשון. מצוטט באתר חדרי חרדים
↑  מתוך הערך ל"ג בעומר באתר הויקי של ד"ר אורי אמיתי
↑  חגי משגב, רשימת צומות מבית הכנסת ברחוב, לשוננו ע"ז, ב-ד,  אלול ה'תשע"ה.
↑  הלכות תשעה באב
↑  סימן תקמ"א
↑  סימן רע"א
↑  סימן ס"ג
↑  עמוד רי"ד
↑  משנה ברורה, סימן תק"פ, סעיף קטן ד'
קארן בליקסן

| --- | --- |

 לידה:  17 באפריל 1885 רונגסטדלונד, דנמרק 
 פטירה:  7 בספטמבר 1962 (בגיל 77) רונגסטדלונד, דנמרק 
 שם לידה:  Karen Christentze Dinesen 
 מדינה:  ממלכת דנמרק 
 מקום קבורה:  רונגסטדלונד 
 שם עט:  Tania Blixen, Pierre Andrézel, Isak Dinesen, Osceola 
 שפות היצירה:  דנית, אנגלית, צרפתית 
 סוגה:  נאו-רומנטיקה, ספרות גותית, ריאליזם קסום 
 יצירות בולטות:  זיכרונות מאפריקה, החגיגה של באבט 
 תקופת הפעילות:  1905–1959 (כ־54 שנים) 
 בן או בת זוג:  ברור פון בליקסן-פינקה (14 בינואר 1914–?) 
 פרסים והוקרה:  פרס המבקרים הדנים לספרות (1957)  מדליית הולברג (1949)  Ingenio et arti (1950)  מלגת הנסיעות של תגאה ברנדט (1939)  דה גילדנה לאורבר (1952) 
 karenblixen.com
 חתימה:   
 
קארן בליקסן עם תומאס דינסן
קארן פון בליקסן-פינקה (בדנית: Karen von Blixen-Finecke‏; 17 באפריל 1885 – 7 בספטמבר 1962), ידועה בעיקר בשם העט איזק דינסן (Isak Dinesen), הייתה סופרת דנית.
חייה

בליקסן נולדה בדנמרק כקארן דינסן. אביה היה סופר ואיש צבא, שהתאבד כשהייתה בת 10 לאחר שאובחן כסובל מעגבת.
כשהייתה בת 24 התחתנה עם בן דודה השוודי והשניים עברו לקניה, שם ניהלו מטע קפה, שנקנה מכספי משפחתה. נישואיהם החזיקו מעמד 7 שנים בלבד. בליקסן התאהבה בצייד מקומי בשם דניס פינץ` האטון, איתו חיה עד למותו בתאונת מטוס בשנת 1931. סיפור חייה בקניה ויחסיה עם בעלה ועם האטון היוו הבסיס לספרה "זיכרונות מאפריקה", אותו פרסמה תחת שם העט איזק דינסן. בהיותה בקניה היא התיידדה עם בריל מרקהם.
בליקסן השתמשה במספר שמות עט נוספים, חלקם גבריים וחלקם נשיים. אף על פי ששפת האם שלה הייתה דנית, היא כתבה באנגלית ותרגמה את ספריה לדנית.
כתיבתה הייתה יוצאת דופן לתקופתה. ראשית, היא השתדלה לכתוב לפי מיטב המסורת של מספרי הסיפורים שבעל-פה. שנית, כתיבתה התרפקה על ערכים שנחשבו מיושנים בתחילת המאה העשרים ולפיכך רבות מעלילות סיפוריה התרחשו במאה התשע עשרה. שלישית, יצירותיה היוו תמהיל מוזר של ערכים אריסטוקרטיים, מחאה אנטי-קולוניאליסטית, מחאה אנטי-נאצית, גותיות, ארוטיקה ויסודות אוטוביוגרפיים.
בליקסן זכתה להכרה והערכה של אושיות ספרותיות בולטות, כגון ארנסט המינגוויי, (שהביע את הערכתו אליה במילים:  "הייתי מרגיש היום מאושר יותר לו היו נותנים את פרס נובל לסופרת היפה איסאק דינסן") טרומן קפוטה, פרל בק, אי. אי. קאמינגס וארתור מילר.[דרוש מקור]
בליקסן הייתה חולנית במשך כל חייה. כפי הנראה נדבקה בעגבת מאביה עוד בטרם נולדה. היא סבלה מכיבי קיבה חמורים, שהובילו להסרת חלק מקיבתה, ובסופו של דבר למותה מתת-תזונה, בגיל 77.
בשנת 1985 יצא לאקרנים הסרט "זיכרונות מאפריקה" בכיכובם של מריל סטריפ ורוברט רדפורד. הסרט זכה להצלחה רבה ובעקבות הצלחתו, הפך ביתה של בליקסן בניירובי שבקניה למוזיאון לאומי. מוזיאון נוסף המוקדש לבליקסן נמצא באחוזת המשפחה שבדנמרק.
סרט נוסף שנעשה על פי יצירתה של בליקסן הוא החגיגה של באבט מ-1987.
ספריה שתורגמו לעברית

שבעה סיפורים גותיים, תרגם אהרן אמיר, הוצאת זמורה-ביתן-מודן, 1980.
סיפורי חורף, תרגמה ליאורה הרציג, הוצאת זמורה-ביתן, 1985.
זיכרונות מאפריקה, תרגמה ליאורה הרציג, הוצאת זמורה-ביתן, 1986.
קרנבל, תרגמה לאה זגגי, הוצאת זמורה-ביתן, 1987.
צללים על העשב, תרגמה ג. אריוך, הוצאת זמורה-ביתן, 1991.
סיפורים אחרונים, תרגמה שרון פרמינגר, הוצאת זמורה-ביתן, 1996.
הערות שוליים

↑  Ernest Hemingway, Conversations with Ernest Hemingway, p. 78, University press of Mississippi, 1986
| --- | --- |
בקרת זהויות :  NLI: 987007295802805171  PLWABN: 9810648275705606  BIBSYS: 90057134  BNE: XX1162953  BnF: cb118857710 (data)  CANTIC: a10074028  CiNii: DA01559726  GND: 118637878  ICCU: CFIV021310  ISNI: 0000 0001 2096 6265  LCCN: no95003722  LNB: 000007160  MusicBrainz: eaaa9eee-fd8a-4e61-b6e9-a7024abe5451  NDL: 00433530  NKC: jn20000600905  NLA: 36590802  NLG: 97099  NLK: KAC200809413  NSK: 000028652  NTA: 069025029  RERO: 02-A000020865  SELIBR: 41509  SNAC: w61n852p  SUDOC: 026650010  Trove: 1256976  VcBA: 495/322789  VIAF: 90663542   WorldCat (עם VIAF): 90663542
פרנססק רודריגס

פרנססק רודריגס אי גרסיה (בקטלאנית: Francesc Rodríguez i García, לעיתים נקרא בשם הספרדי "פרנסיסקו" (Francisco); 8 במרץ 1934 – 17 במאי 2022) היה כדורגלן ומאמן ספרדי-קטלוני שנודע בכינוי רודרי. רודרי, ששיחק כבלם, בילה את רוב הקריירה שלו בברצלונה בשנות ה-50 וה-60 של המאה ה-20. בנוסף, ייצג את נבחרת ספרד במונדיאל 1962. לאחר פרישתו ממשחק החל לעבוד כמאמן, בעיקר כחלק מהמערכת של ברצלונה, ומאוחר יותר בנבחרות הצעירות של קטלוניה.
קריירה כשחקן > קריירה קבוצתית

רודרי נולד בברצלונה שבספרד. שיחק בצעירותו במחלקת הנוער של ברצלונה. בסוף עונת 1953/1954 החל לשחק באספניה אינדוסטריאל, ששימשה קבוצת משנה בפועל של ברצלונה, והייתה באותן שנים בליגה השנייה. בעונת 1954/1955, בגיל 20, ערך 16 הופעות בליגה. במהלך עונת 1955/1956 נפרדה אספניה אינדוסטריאל ושינתה את שמה לקונדל. רודרי עזר לקבוצה להגיע למקום השלישי בסוף העונה, ממנו המשיכה לפלייאוף העפלה לליגה הראשונה. הוא השתתף ב-7 מ-10 משחקי הפלייאוף, לקח חלק בהעפלתה הראשונה בהיסטוריה לליגה הבכירה במדינה. בעונת 1956/1957 פתח בכל 30 משחקי הליגה, אך הוא לא הצליח למנוע את ירידת הקבוצה חזרה לליגה השנייה מהמקום האחרון. ב-7 באפריל 1957 אף הבקיע שער עצמי, במשחק בו הובסה קונדל 0–5 על ידי ברצלונה. בעונה הבאה המשיך לשחק בתדירות גבוהה במדי הקבוצה. הוא פתח ב-32 משחקי ליגה, ולאחר תחילה קשה לקבוצה, סייע לה לעלות מהמקום ה-17 באמצע העונה עד המקום ה-5 בסיומה.
בסוף העונה הצטרף רודרי לברצלונה, אותה אימן הלניו הררה, והוא השתלב במהרה בקו ההגנה בקבוצתו החדשה לצד שחקנים כפרן אוליביה וסיגפריד גרסיה, הודות ליכולת הפיזית ואינטליגנציית המשחק שלו. בעונת 1958/1959 פתח ב-22 משחקי ליגה וזכה עם הקבוצה באליפות ספרד. לאחר הזכייה באליפות, שיחק בכל משחקי הקבוצה בגביע הספרדי, וברצלונה זכתה בתואר לאחר ניצחון 4-1 על גרנדה בגמר. בכך השלימה דאבל - זכייה באליפות ובגביע במהלך אותה עונה. בעונה שלאחר מכן המשיך להיות מעמודי התווך בברצלונה, שזכתה באליפות שנייה ברציפות. הוא השתתף עם הקבוצה בגביע אירופה לראשונה בתולדותיה, שם הגיעה עד לחצי הגמר, בו הודחה על ידי ריאל מדריד בתוצאה המצטברת 2–6. בנוסף, זכה עם הקבוצה בגביע ערי הירידים, לאחר שגברה בגמר על ברמינגהאם סיטי. מהגביע הספרדי הדיחה אתלטיק בילבאו את ברצלונה בשלב רבע הגמר.
בשל הגעתו של הבלם חסוס גאראי בקיץ 1960 לברצלונה, הצטמצם משמעותית חלקו של רודרי במשחקיה של ברצלונה. בעונת 1960/1961 השתתף ב-6 משחקי ליגה בלבד. בגביע אירופה השתתף בשניים, אחד מהם היה בשמינית הגמר, בו הייתה ברצלונה הקבוצה הראשונה שמדיחה את ריאל מדריד מהטורניר לאחר 5 זכיות רצופות במהדורותיו הראשונות. בעונת 1961/1962 זכה ליותר הזדמנויות והוא שיחק ב-19 משחקי ליגה, עוזר לברצלונה להגיע למקום ה-2. הוא הגיע עם ברצלונה לגמר גביע ערי הירידים, שם הובסה על ידי ולנסיה. בגביע הספרדי הודחה ברצלונה ברבע הגמר על ידי ריאל מדריד. בעונה הבאה קטן חלקו במשחקי הקבוצה, הוא פתח ב-9 משחקי ליגה בלבד וב-3 נוספים בגביע ערי הירידים. בגביע הספרדי השתתף ב-4 משחקים, כולל במשחק הגמר בו ניצחה ברצלונה את ריאל סרגוסה בקאמפ נואו בתוצאה 3-1 וזכתה בתואר.
משחקו הבא לאחר גמר הגביע היה משחק גביע מחזיקות הגביע נגד שלבורן ב-15 באוקטובר 1963. היה זה משחקו האחרון של רודרי במדי הקבוצה, שכן פציעות מנעו ממנו לשחק והובילו אותו לפרישה.
קריירה כשחקן > קריירת נבחרות

בזכות יכולתו במדי ברצלונה, זומן רודרי לסגל נבחרת ספרד למונדיאל 1962, שנערך בצ'ילה, עוד בטרם ערך במדיה את הופעת הבכורה. משחקו הראשון במדיה היה המשחק השני של שלב הבתים, ניצחון 1-0 על מקסיקו, והוא שיחק גם במשחק השלישי והאחרון, בו הפסידה ספרד לברזיל והודחה מהטורניר. בהמשך, פתח בשני משחקי הסיבוב המוקדם של מוקדמות יורו 1964 נגד רומניה, והוא סייע לנבחרתו לעבור לשלב הבא עם ניצחון בתוצאה המצטברת של 3–7. בסך הכול ערך 4 הופעות במדי נבחרת ספרד.
בנוסף, כקטלאני, השתתף בשני משחקי ידידות של נבחרת קטלוניה בשלהי שנות ה-50.
קריירה כמאמן

לאחר פרישתו הצטרף רודרי לצוות האימון של ברצלונה. תחילה במחלקת הנוער, מאוחר יותר בקבוצת החובבנים ובקבוצת המילואים. בין 1970 ל-1976 שימש עוזר מאמן למספר מאמניה של ברצלונה בתקופה זו – ויק בקינגהאם, רינוס מיכלס, הנס וייסוויילר ולאוראנו רואיס. בתקופתו כעוזר מאמן זכתה ברצלונה באליפות בעונת 1973/1974 ובגביע הספרדי בעונת 1970/1971.
גם לאחר סיום תפקידו כמאמן נשאר במועדון, והתעסק בניהול מחלקות הנוער ואיסוף מידע על מועמדים אפשריים לצירוף למועדון. בתקופתו הארוכה במועדון, דיווחיו סייעו בהבאת שחקנים כגון קיקה קוסטס, אנטוניו דה לה קרוס, מיגלי, קיני ודייגו מראדונה. בנוסף, עבד לפרקים בנבחרות הצעירות של קטלוניה.
נפטר ב-17 במאי 2022.
תארים > ברצלונה

הליגה הספרדית (2): 1958/1959, 1959/1960
הגביע הספרדי (2): 1958/1959, 1962/1963
גביע ערי הירידים (1): 1958/1960
צ'ארלס מרטינה

| --- | --- |

 לידה:  17 בספטמבר 1955 (בן 69) סן חוזה, ארצות הברית 
 שם לידה:  Charles Andre Martinet 
 מדינה:  ארצות הברית 
 השכלה:  דרמה סטודיו לונדון 
 תקופת הפעילות:  מ-1986 
 חתימה:   
 www.charlesmartinet.com
 
צ'ארלס אנדרה מרטינה (באנגלית: Charles Andre Martinet; נולד ב-17 בספטמבר 1955) הוא שחקן אמריקאי, אשר נודע במיוחד כמדבב של מריו, הכוכב הראשי בזיכיון מריו של נינטנדו. מרטינה דיבב בעבר גם דמויות נוספות בסדרה כמו לואיג'י, ואריו וואלואיג'י, בייבי מריו, בייבי לואיג'י ובייבי ואריו. מריטנה דיבב את הדמיות של חברת נינטנדו בין השנים 1995 עד 2022 ולאחר שפרש מדיבוב הדמויות של נינטנדו ב-2022 הוא משמש באופן רשמי כשגריר המותג(אנ') של הסדרה.
בנוסף לכך ב-2011 דיבב מרטינה את הדרקון Paarthurnax במשחק הווידאו The Elder Scrolls V: Skyrim, וב-2022 דיבב את הדמות מג'נטה בדרגון בול סופר: סופר הירו.
מרטינה דובר צרפתית וספרדית באופן שוטף משום שבצעירותו הוא התגורר בצרפת ובספרד. מרטינה גר כיום בהולנד יחד עם בת זוגו.
הערות שוליים

↑  @CharlesMartinet (14 בפברואר 2022). "31 years ago, Mike Fusco of SimGraphics Engineering showing me how to make Mario come to life! Mike is a lifer on this technology. We still work together when we can. He and SimGraphics are still turning out amazing stuff at simg.com  #woohoo !!!" (Tweet). נבדק ב-7 באפריל 2023 – via Twitter. {{cite web}}:  (עזרה)
↑  Lau, Evelyn (10 במרץ 2022). "Charles Martinet on 30 years of voicing Nintendo's beloved Mario: 'It's such an honour'". The National News. נבדק ב-3 באוקטובר 2022. {{cite web}}:  (עזרה)
↑  "Charles Martinet—Voice Over". www.charlesmartinet.com. ארכיון מ-10 בפברואר 2009. נבדק ב-14 בספטמבר 2009. {{cite web}}:  (עזרה)
↑  Fisher, Andrew (3 בינואר 2022). "Legendary Mario voice actor Charles Martinet on his favorite characters and why he now 'dreams in 2D'". GamesRadar+. {{cite web}}:  (עזרה)
↑  Mateo, Alex (14 ביוני 2022). "Crunchyroll Reveals Dragon Ball Super: Super Hero Film's Worldwide Screening Dates, English Dub Cast". Anime News Network. נבדק ב-14 ביוני 2022. {{cite web}}:  (עזרה)
↑  "Charles Martinet panel GalaxyCon 2022". YouTube (באנגלית).{{cite web}}:  תחזוקה - ציטוט: url-status (link)
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי • |  |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ')  • מריו נגד דונקי קונג |  |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
| --- | --- |
בקרת זהויות :  ISNI: 0000 0004 0726 384X  LCCN: no2013076628  MusicBrainz: 7412d4e1-7f1a-4608-9088-e6d0e09c6319  VIAF: 305130124   WorldCat (עם VIAF): 305130124
צ'ארלס מריאם

| --- | --- |

 לידה:  15 בנובמבר 1874 Hopkinton, ארצות הברית 
 פטירה:  8 בינואר 1953 (בגיל 78) רוקוויל, ארצות הברית 
 ענף מדעי:  מדע המדינה 
 מקום קבורה:  בית הקברות הלאומי ארלינגטון 
 מקום לימודים:  אוניברסיטת קולומביה  אוניברסיטת איווה  Lenox College 
 מנחה לדוקטורט:  ויליאם ארצ'יבאלד דאנינג 
 מוסדות:  אוניברסיטת שיקגו (1900–1940) 
 תלמידי דוקטורט:  הרולד לאסוול, V. O. Key, Jr. 
 צאצאים:  Robert E. Merriam 
 
צ'ארלס מריאם (משמאל) עם לואיס ברונלאו, בבית הלבן, לאחר פגישה עם הנשיא רוזוולט, 1938
צ'ארלס אדווארד מריאם (באנגלית: Charles Edward Merriam;‏ 15 בנובמבר 1874 – 8 בינואר 1953) היה איש מדע המדינה וחוקר פוליטי בארצות הברית, מאבותיה של הגישה ההתנהגותית במדע המדינה.
קריירה

מריאם שימש כשנים רבות כפרופסור למדע המדינה באוניברסיטת שיקגו. עד לתקופתו של מריאם עסק תחום מדע המדינה בעיקר בניתוחם של מוסדות פוליטיים מתוך גישה פורמלית, והמעיט בערכו של המחקר האמפירי. מריאם, מתוך ראיית ההתפתחות במדעים כסוציולוגיה, אנתרופולוגיה ופסיכולוגיה אשר קידמו מחקר מדעי המבוסס על ממצאים אמפיריים, קידם את "הגישה ההתנהגותית", והוציא את מדע המדינה מן התחום הצר שיועד לו במסגרת הפקולטה למשפטים או הפקולטה לפילוסופיה, לכלל גישה ייחודית, בין תחומית, הנשענת על הקידמה המדעית, ועל שיטות מחקר כמותניות, שעיקרן ביצוע מחקרי שטח הנשענים על סקרים. אמונתו של מריאם הייתה כי בכוחם של תהליכי תיעוש וקידמה מדעית לחזק את ההשתתפות הפוליטית של האזרחים במערכת הפוליטית.
מריאם שילב את המחקר הפוליטי עם ניסיון לעסוק בקריירה פוליטית. בשני העשורים הראשונים של המאה ה-20 שימש מריאם במספר ועדות חקירה שחשפו את אי הסדרים הכספיים במפלגה הרפובליקנית בשיקגו. בכך קנה לו שם הן בעירו שיקגו והן ברמה הלאומית. כישלונו בבחירות המקדימות לראשות העיר שיקגו בשנת 1919 לא היווה סיום לקריירה הפוליטית שלו, אם כי לאחריו לא ניסה עוד את כוחו בבחירות למשרה פוליטית. מריאם שימש כיועץ לנשיאים הרברט הובר ופרנקלין דלאנו רוזוולט ובתקופת השפל הגדול קידם את אמונתו בכוחה של המערכת הפוליטית ליצור שינוי חברתי בסיסי.
בשנת 1931 פרסם מריאם את מאמרו פורץ הדרך "על מצבו הנוכחי של חקר הפוליטיקה". הייתה זו תחילתה של אסכולה מחקרית אשר קידמה את גישתו של מריאם במדע המדינה באמצעות הקמת גופים כ"ועדה לחקר מדע החברה" (Social Science Research Committee) ו"המועצה לחקר מדע החברה" (Social Science Research Council) אשר העניקו מלגות ומענקים לחקר מדעי החברה על פי שיטתו המדעית של מריאם. מריאם ותלמידיו הרולד לאסוול והרולד גוסנל פעלו בשנים הבאות, עד לפרוץ מלחמת העולם השנייה לקידום מחקרים פורצי דרך בשאלות של השתתפות פוליטית ופסיכולוגיה פוליטית.
קאראמאן (נפה)

| --- | --- |
גשר אלה ליד הכפר ארמנק אשר בנפת קאראמאן
גשר אלה ליד הכפר ארמנק אשר בנפת קאראמאן
 מדינה:  טורקיה טורקיה
 מחוז:  מחוז מרכז אנטוליה
 מושל:  פאתיח שהין
 בירת הנפה:  קאראמאן
 שטח:  9,163 קמ"ר
 אוכלוסייה:  ‏
  ‑ בנפה:  237,847 (דירוג: 67, 2021)
 קואורדינטות:  37°01′23″N 33°05′39″E﻿ / ﻿37.02306°N 33.09417°E﻿ / 37.02306; 33.09417
 אזור זמן:  UTC +2
 http://www.karaman.gov.tr
  מפת מיקום  מפה מפורטת     לחצו כדי להקטין חזרה    לחצו להגדלה      (למפת נפת קאראמאן מוגדלת) קאראמאן הרמנק בשיילה איירנג'הנפת קאראמאן(למפת נפת קאראמאן רגילה) קאראמאן הרמנק בשיילה איירנג'הנפת קאראמאן tabBackground:;tabBorder:#aaa;defaultTab:0;
נפת קאראמאן (טורקית Karaman ili) היא נפה במחוז מרכז אנטוליה. שטחה 9,163 קמ"ר, אוכלוסייתה מונה כ-254,919 נפשות (2020), ובירתה העיר קאראמאן.
קאראמאן הייתה מרכז מושבה של נסיכות קאראמאן ( בטורקית: Karamanoğulları Beyliği), של בני השבט הטורקמני הקרמנאואולו, מקבוצת האוע'וז. הנסיכות, שהוקמה לאחר דעיכת סולטנות רום, הייתה מן החשובות שבנסיכויות הבייליקיות באנטוליה. נסיכות זו היוותה יריב עיקש של האימפריה העות'מאנית המתהווה. בשנת 1443 החריב איברהים ביי, שליט הנסיכות, את אנקרה. בתקופת שלטונו השנייה של מהמט השני היא הפכה למדינת חסות של האימפריה העות'מאנית, ובשנת 1487 פורקה סופית על ידי באיזיט השני.
צ'לסי הנדלר

| --- | --- |

הנדלר, 2016
 לידה:  25 בפברואר 1975 (בת 49) ליווינגסטון, ניו ג'רזי, ארצות הברית 
 מדינה:  ארצות הברית ארצות הברית
 תקופת הפעילות:  מ-2001 
 מקום לימודים:  Livingston High School 
 בן או בת זוג:  ג'ו קוי (2021–2022) 
 http://www.chelseahandler.com/
 פרופיל ב-IMDb
 
הנדלר בטקס "טיים 100", 2012
צ'לסי ג'וי הנדלר (באנגלית: Chelsea Joy Handler; נולדה ב-25 בפברואר 1975) היא קומיקאית, שחקנית, מחברת ספרים, מנחת טלוויזיה, מפיקת קולנוע וטלוויזיה, ואקטיביסטית אמריקאית ממוצא יהודי.
ביוגרפיה

הנדלר נולדה בליווינגסטון, ניו ג'רזי שבארצות הברית, כבת הזקונים מבין שישה ילדים של ריטה (לבית סטוקר) עקרת בית, ושל סימור הנדלר, סוחר מכוניות יד-שנייה. אביה האמריקאי היה מיהדות אשכנז; אמה, ילידת-גרמניה, שהיגרה לארצות הברית בשנת 1958, הייתה נוצרייה-מורמונית. בבגרותה, בשנת 2013 פרצה בבכי כשנודע לה במסגרת התוכנית "Who Do You Think You Are?" של רשת TLC האמריקאית, כי סבה מצד אמה שירת בצבא הגרמני הנאצי במהלך מלחמת העולם השנייה.
הנדלר גדלה גם כמורמונית וגם כיהודייה-רפורמית וחגגה בת מצווה. בגיל 19 עברה מניו ג'רזי ללוס אנג'לס שבקליפורניה, שם התגוררה בבית דודתה שבבל אייר.
קריירה

היא החלה לשחק בתקופה שעבדה כמלצרית כדי לפרנס את עצמה. בגיל 21 החליטה להמשיך בסטנד-אפ.
היא הנחתה את תוכנית האירוח הלילית "הלילה עם צ'לסי"(אנ') בערוץ ערוץ E! מ-2007 ל-2014.
ב-2012 שיחקה בסרט הקומדיה "איפה אלברט?" (אנ') בתור אמה של הדמות שגולמה על ידי ויקטוריה ג'סטיס.
היא פרסמה סדרה תיעודית, "צ'לסי יורדת לפרטים"(אנ') בנטפליקס בינואר 2016.
בשנים 2016–2017 הנחתה הנדלר את תוכנית האירוח, "צ'לסי" (אנ') ב-Netflix.
ב-2018 יצא סרט תיעודי בהובלתה "צ'לסי הנדלר: סובלת מיחס מועדף" (אנ') בנטפליקס.
ב-2022 הייתה לאחת מששת הקומיקאים שהשתתפו בספיישל הסטנד-אפ "הענקים: מחווה לג'ורג' קרלין, רובין ויליאמס, ג'ואן ריברס וריצ'רד פריור" (אנ') של Netflix.
קריירה > פרסים והוקרה

ב-2012 נכללה ב"טיים 100", רשימת 100 האנשים המשפיעים ביותר בעולם של מגזין "טיים" האמריקאי.
חיים אישיים

מאז 2021 היא בזוגיות עם הקומיקאי האמריקאי ג'ו קוי (אנ'). לו גם בן מזוגיות קודמת. ביולי 2022 פרסמו שנפרדו.[דרוש מקור]
הערות שוליים

↑  Handler, Chelsea (2008). Are You There, Vodka? It's Me, Chelsea. City: Simon Spotlight Entertainment. ISBN 1-4169-5412-0.
↑  "Chelsea Handler: Biography". TV Guide. נבדק ב-13 בספטמבר 2010. {{cite web}}:  (עזרה)
↑  ynet, צ'לסי הנדלר גילתה שסבה שירת בצבא הנאצי, באתר ynet, 8 באוגוסט 2013
↑  Andrew Wallenstein (18 בפברואר 2015). "Chelsea Handler Rips E!, Says Upcoming Netflix Show Like '60 Minutes' But 'Faster, Cooler'". Variety. {{cite web}}:  (עזרה)
↑  Goldberg, Lesley (18 באוקטובר 2017). "Chelsea Handler's Netflix Show Canceled After 2 Seasons". The Hollywood Reporter. נבדק ב-22 בנובמבר 2017. {{cite web}}:  (עזרה)
↑  קאת'י גריפין - 100 האנשים המשפיעים ביותר בעולם: צ'לסי הנדלר. המגזין "טיים". אפריל 18, 2012
↑  Forbes Celebrity 100 List, באתר פורבס, 28 ביוני 2010
| --- | --- |
בקרת זהויות :  BnF: cb155523738 (data)  GND: 131666487  ISNI: 0000 0000 0465 335X  LCCN: n2005002617  NKC: xx0099344  NLK: KAC200904355  VIAF: 12619513   WorldCat (עם VIAF): 12619513
צ'ארלס מקקראס

| --- | --- |

 לידה:  17 בנובמבר 1925 סקנקטדי, ארצות הברית 
 פטירה:  14 ביולי 2010 (בגיל 84) לונדון, הממלכה המאוחדת 
 שם לידה:  Alan Charles Maclaurin Mackerras 
 מוקד פעילות:  פראג, סידני 
 מקום לימודים:  קונסרבטוריון למוזיקה של סידני, אוניברסיטת סידני 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  אבוב 
 חברת תקליטים:  פיי רקורדס, Supraphon, פיליפס רקורדס, Telarc International Corporation, EMI 
 פרסים והוקרה:  מפקד במסדר האימפריה הבריטית (1 בינואר 1974)  Knight Bachelor (29 בדצמבר 1978)  מדליית המלכה למוזיקה (2005)  דוקטור לשם כבוד של אוניברסיטת מסריק (1994)  מדליית הזהב של החברה הפילהרמונית המלכותית (2005)  פרס גרמופון למפעל חיים (2006)  חבר במסדר אוסטרליה (26 בינואר 1997)  מדליית יובל המאה האוסטרלית (1 בינואר 2001)  עיטור ארטיס בוהמי אמיקיס (27 באפריל 2010)  מדליית ההצטיינות  אזרחות כבוד של פראג  Classic Brit Awards 
 פרופיל ב-IMDb
 
סר אלן צ'ארלס מקלורין מקקראס (אנגלית: Alan Charles Maclaurin Mackerras;‏ 17 בנובמבר 1925 - 14 ביולי 2010) היה מנצח אוסטרלי.